มีอาการปวดท้องน้อยซ้ายค่ะ เวลาคลำดูตอนเย็นก็พบก้อน.พอตอนเช้าคลำดูบางทีก็ไม่พบ มีตกขาวร่วมด้วย ฉี่บ่อย ฉี่มีกลิ่นเหม็น อาการนี้คืออะไรคะ เคยพบ บอกว่าปีกมดลูกอักเสบค่ะ
สวัสดีค่ะ อาการปวดท้องน้อยข้างซ้าย อาจเกิดจาก-กล้ามเนื้อหน้าท้องอักเสบ มีจุดกดเจ็บชัดเจน สัมพันธ์กับท่าทาง-อวัยวะภายในอุ้งเชิงกราน เช่น ท่อนำไข่ ปีกมดลูก มดลูกมีการอักเสบ อาจมีไข้ ปวดท้องน้อย และมีตกขาวผิดปกติ มักเป็นเฉียบพลัน-ลำไส้อักเสบ ทำให้ปวดท้องบิด ถ่ายเหลว-กระเพาะปัสสาวะอักเสบหรือกรวยไตอักเสบจะมีอาการ ปัสสาวะแสบขัด มีไข้สูง หนาวสั่น-มีนิ่วในทางเดินปัสสาวะ จะมีอาการปัสสาวะแสบขัดและปนเลือดในกรณีนี้ที่มีตกขาวผิดปกติร่วมด้วย อาจเกี่ยวกับเรื่องของอวัยวะภายในอุ้งเชิงกรานสตรีเช่นท่อนำไข่ ปีกมดลูกอักเสบการดูแลตัวเองเบื้องต้น พักผ่อน งดยกของหนัก รับประทานอาหารอ่อนๆและสุกสะอาด ดื่มน้ำมากๆ รับประทานยาแก้ปวด ยาแก้อักเสบที่ไม่ใช่สเตียรอยด์เพื่อบรรเทาอาการปวด งดการมีเพศสัมพันธ์ไปก่อนการรักษาคงต้องขึ้นกับสาเหตุ หากเป็นเรื่องปีกมดลูกอักเสบ การรักษาคือการได้รับยาฆ่าเชื้อและกลับไปติดตามอาการค่ะหากยังปวดเรื้อรัง ปวดมากขึ้นเรื่อยๆ มีเลือดออกจากช่องคลอด ปัสสาวะแสบขัดมาก ควรรีบกลับไปพบแพทย์